**ΟΡΘΗ ΕΠΑΝΑΛΗΨΗ: Ανακοίνωση Δημόσιας Διαβούλευσης του Έργου:**

**«Παροχή Νεφο-Υπολογιστικών Υποδομών και υπηρεσιών (Cloud Services)»**

Η Κοινωνία της Πληροφορίας Μ.Α.Ε ανακοινώνει τη διενέργεια Δημόσιας Διαβούλευσης επί του Τεύχους Διακήρυξης που αφορά σε Ηλεκτρονικό Ανοικτό (Διεθνή) Άνω των Ορίων Διαγωνισμό για το Υποέργο 1 «**Παροχή Νεφο-Υπολογιστικών Υποδομών και υπηρεσιών (Cloud Services)**», του Έργου «Αναβάθμιση κεντρικής υποδομής υπολογιστικού νέφους» του Ταμείου Ανάκαμψης και καλεί τους ενδιαφερόμενους οικονομικούς φορείς σε ανοιχτή, μη δεσμευτική συμμετοχή στη διαδικασία διαβούλευσης για την κατάθεση παρατηρήσεων / προτάσεων επί του Τεύχους Διακήρυξης, το οποίο επισυνάπτεται σε μορφή αρχείου “pdf”.

Οι παρατηρήσεις, προτάσεις ή και τα σχόλια που υποβάλλονται στη διαβούλευση θα πρέπει να σχετίζονται άμεσα με το υπό διαβούλευση ζήτημα, με αναφορά της συγκεκριμένης ενότητας, παραγράφου ή και υποπαραγράφου στην οποία αναφέρονται, με πλήρη τεκμηρίωση. Επίσης, πρέπει να δίνονται τα πλήρη στοιχεία του ενδιαφερόμενου Οικονομικού Φορέα (Επωνυμία, e-mail) που υποβάλει σχόλιο / παρατήρηση / πρόταση.

Η διαδικασία διαβούλευσης θα διεξαχθεί μέσω του Συστήματος ΕΣΗΔΗΣ, στην ηλεκτρονική διεύθυνση: **www.promitheus.gov.gr**, για χρονικό διάστημα **δεκαπέντε (15) ημερών** από την ανάρτηση του Τεύχους Διακήρυξης στο ΕΣΗΔΗΣ προς Διαβούλευση.

Η παρούσα ανακοίνωση καθώς και το απαραίτητο συνημμένο αρχείο **«Calculator\_CLOUD.xlsx»** της διακήρυξης αναρτώνται και στην ιστοσελίδα της ΚτΠ Μ.Α.Ε., στην ηλεκτρονική διεύθυνση: [www.ktpae.gr](http://www.ktpae.gr).